CELEX: 32009R1033
Language: el
Date: 2009-10-28 00:00:00
Title: Κανονισμός (ΕΚ) αριθ. 1033/2009 της Επιτροπής, της 28ης Οκτωβρίου 2009 , για την 115η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν

30.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 283/51
            
         
      ΚΑΝΟΝΙΣΜΌΣ (ΕΚ) αριθ. 1033/2009 ΤΗΣ ΕΠΙΤΡΟΠΉΣ
   
   της 28ης Οκτωβρίου 2009
   για την 115η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 πρώτη περίπτωση,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και άλλων οικονομικών πόρων.
            
         
               (2)
            
            
               Στις 22 Οκτωβρίου 2009, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να αφαιρέσει τέσσερα νομικά πρόσωπα, ομάδες ή οντότητες από τον πίνακα των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.
            
         
               (3)
            
            
               Το παράρτημα Ι πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Οκτωβρίου 2009.
      
         
            Για την Επιτροπή
         
         Karel KOVANDA
         
         
            Ασκών καθήκοντα Γενικού Διευθυντή Εξωτερικών Σχέσεων
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 881/2002 τροποποιείται ως εξής:
      Οι ακόλουθες καταχωρίσεις, υπό τον τίτλο «Νομικά πρόσωπα, ομάδες και οντότητες», διαγράφονται:
      
                  1)
               
               
                  Bank Al Taqwa Limited (επίσης Al Taqwa Bank) (ή Bank Al Taqwa), Τ.Θ. N-4877, Nassau, Μπαχάμες· c/o Arthur D. Hanna & Company, 10, Deveaux Street, Nassau, Μπαχάμες.
               
            
                  2)
               
               
                  Barakaat International, Hallbybacken 15, 70 Spånga, Σουηδία.
               
            
                  3)
               
               
                  Barakaat International Foundation. Διεύθυνση: α) Box 4036, Spånga, Stockholm, Σουηδία· β) Rinkebytorget 1, 04, Spånga, Σουηδία.
               
            
                  4)
               
               
                  Nada Management Organisation SA (γνωστή και ως Al Taqwa Management Organisation SA). Διεύθυνση: Viale Stefano Franscini 22, CH-6900 Lugano (TI), Ελβετία. Άλλες πληροφορίες: Έχει υποβληθεί σε εκκαθάριση και έχει διαγραφεί από το εμπορικό μητρώο.